1. Durood aur Salaam parne ki fazeelat 
Sarkar farmate hain ke Allah ne ek farishte ko paida kiya, uske 70000 par hain, sir 


hain aur 70000 zubane hain, aur har zubaan se mukhtalif zubaan me wo Allah ke 
tareef, tasbih aur tehreer byan karta hai. Jab meri ummati mujh par 1 martaba durud 
parta hai, Allah kehta hai ke farishte noor ki dariya me gotah laga, phir bahar ata hai, 
apne 70000 paro ko jhatakta hai, paani ke katraat tapakte hain, un har katrat se Allah 
ek farishte ko paida karta hai, aur un katro se jitney farishte paida hote hain, wo 
qayamat tak phir Allah ki ibadat me masghool jo jate hain, Allah ki tasbeeh, tehreer, 
pakeezgi byan karte hain 


Huzur $ farmate hain, jitne un katro se farishte paida hue, qayamat tak wo jitni 
tasbih, tehreer, ibadat karte hain, un sabh ibadato ka sawab mere us ummati ke 
naamey amal me likha jata hai jisne khulus, dil ke saath mujhpar ek martab durud 


para 


2. Durud ki fazeelat 
Allah ke Nabi $ ne irshad farmaya, ke har ibadat qubul ho ya na ho iski guarantee 
nahi magar Durud parna ek aisi ibadat hai jo kabhi radh hoti hi nahi hai 


3. Imam Qazi Ayaz, Kitabuz Shifa me Hadees nakal karte hain ke Huzur # farmate hain 
ke jab mera koi ummat mujhpar durud parta hai, aur jis jagah se pare, Huzur farmate 
hain, ke ek farishta hai jo meri kabr pe khara hai, Allah ne uski duty ye laga rakhi hai 
ke wo zameen ki pure logo ko dekhta hai, sabh ki rishto se aur naamo se waaqif hai, 
aur jab koi mera ummat mujhpar durud parta hai, wo farishta mujhse kehta hai ke 
apke fala bande ne ap par durud paish kiya hai, par raha hai, khuda ki kasam jab wo 
us bande ka naam leta to mai usko aise pehchanta hun jaise baap apne bête ko 


pehchan leta hai 


4. Salam parna mana jata hai, ye kahan tak sahi hai 
(a) Salam parna Sahaba se sabit hai, Allah ke Rasul ki Hadees hai sahi muslim ke 


andar, ke Sarkar farmate hain, ke mai us patthar ko bhi acchi tarikhe se janat 


hun, ke jab mai chota baccha tha aur apne chacha Abu Talib ki ungli pakarkar 
chalta tha, to patthar ke kareeb se mai jab guzarta, wo patthar dekh kar mujhe 
kehta “assalato wassalamo alaika ya Rasulallah ”, to goya Huzur par to pattharo 


ne bhi salam bheja hai 


(b) Jo salam meri kabr ke paas para jata hai, usko mai khud suntan hun aur jawab 


deta hun 


(c) Imam Qazi Ayaz apni kittab Ash Shifa me likhte hain, ke jo salam mohabbat se 
para jaye aur Rasul ke tasawwur me para jaye, Huzur $ farmate hain ke wo salam 


kahin se bhi para jaye mai wo salam khud sun leta hun 


(d) Jirah UI Ifaam ke likhne wale hain ibn Qayyam Jauzia jinko ghair muqallid bhi 
bahot mante hain, likhte hain ke Allah ke wo farishte jo Nabi tak salam 
pahonchate hain, ye nahi kehte ke apke ummati ne salam bheja hai, balke wo 
kehte hain ke ya Rasulallah fala ibn falah, falah shaher ke falah basti se apko 
salam kehta hai, Huzur $ farmate hain ke mai apne us ummati ko aise pehchanta 


hun jaisa baap apne bête ko pehchanta hai 


(e) Shah Abdul Mohaddis Dehlvi likhte hain apni kitaab Akhbarul Akhiyar me, 
Madina me dars e Hadees dete the masjid e nabwi me, aur mamul ye tha inka ke 
jab dars dene aate to sab se pehle rozey Rasul pe jaate, Sarkar ko salam arz karte, 


phir shahgird ke beech aate aur dars dete, phir chalte wakht bhi yehi amal karte 


Milad ke taalluk se Pg 626 me likhte hain, dua karte hue in alfaazo me dua karte 
hain, “ai Allah, mera koi amal aisa nahi, jisey apke darbar me paish karne layek 
samjhun, meri tamam amaal me fasaad e niyat mojud rehti hai, albatta mujh 
haqeer mujh fakeer ka sirf ek amal teri zaate paak ki inayat ki wajah se bahot 
shaandar hai aur wo ye hai ke majlis e milad ke moake par khare hokar salaam 


parta hun aur durud bhejta hun” 


(£) Haji Imdadullah apni kitaab Faisla Haft Masla me likhte hain, ke faqeer Milad 
un Nabi me Milad ki majlis bhi munakkit karta hai, usme niyaz bhi hoti hai, 


khare hokar qayam aur salam bhi parta hai aur luft bhi mehsus karta hai 


5. Hadees: Durud Parne ki Fazilat 


Sunan Ibn Maaja, Hadees 1637 

Hazrat Abu Dardah 4 (Ji àl 2) se riwayat hai, wo kehte hain ke Allah ke Rasul # ne 
irshad farmaya, logo, Jumme ke din mujh par kasrat ke saath durud paro, is din 
farishte khaas toar par khususi meri bargah me hazir hote hain, baki din to 70000 


subah aate hain aur 70000 Shaam aate hain, jumme ke din tadad dugni ho jati hai 


Ye farishte tumhara durud mujh tak pahonchate rehte hain, Sahaba ne pucha, kya ap 
moat ke baad bhi durud sunenge, irshad hua, haan moat ke baad bhi tumhara durud 
mujh tak pahonchega, isliye beshak Allah ne zameen par haraam kar diya hai ke wo 
Nabiyo ke jism ko khaye, Allah ke Nabi apni kabro me zinda hote hain aur unko 
Allah ke taraf se rizq bhi diya jata hai 

- Imam Munzari, At Targheeb Wat Tarheeb, Hadees 2799 

- Imam Munawi, Faizul Qadeer, Vol 2, Pg 87 

- Imam Taqiuddin Subqi, Shafaus Saqam, Pg 175 

- Imam Jalaluddin Suyuti, Al Jameus Sagheer, Hadees 1403 

- Imam Mohammad bin Al Khateeb Tabrezi, Sahebi Mishkat, Hadees 1366 

- Ibne Qaseer, Tafseer Ul Quran, Vol 3, Pg 515 

- Imam ibn Qayyam Jauzia (GM), Jilaul Afaam, Pg 71, Hadees 62 


. Rasulallah # ne khud azan ki dua farmayi, aur farmaya ke, azaan wo hai ke jab azaan 
ke baad jo bhi dua mangi jaati hai wo radh nahi hoti. 

Hazrate Umar 4 jai dl 2) farmate hain, ke wo dua zameen aur asmaan ke beech 
mo'allakh rehti hai jiske pehle aur akhir me durud na para jaye 


Sarkar farmate hain, ke durud ek aisi ibadat hai, jo kisi haal me raah nahi ki jaati 


. Hadees: Sahih Bukhari, Vol 1, Kitabul Imaan,Hadees 14 


Hazrat Anas Ibn Malik +s jl & (2) se riwayat hai, ke Rasulallah # ne irshad 
farmaya, tum me se us wakht tak koi momin ho hi nahi sakta jab tak wo mujhse itni 
mohabbat na kare, ke jitni apni maa aur baap se na karta ho, jitni apni bahiyon se na 


karta ho, apni aulad se na karta ho 


Hadees: Rasulallah # ne irshad farmaya ke agar tere amal me kami ho jaye, tu agar 
gunaah karle basher aitbaar se, to mayus hone ki zarurat nahi, meri shafahat meri 
ummat ke bareh gunahgaro ke liye hai, mai apne ummat ke barey gunahgaro ko 


bakshwa lunga. 


Ala Hazrat Fazile Bareilvi farmate hain, ke be-amal ki nijaat mumkin hai aur balki 
hogi inshallah, jiska aqeeda durust ho, agarche amaal kharaab ho, uska bhi jannat me 


jana wajib hai, ye hai ke usko apne gunaho ki saza bhugatne ke baad 


Durud har haal me sirf napaki ki jagah ko chorkar par sakte hain, har jagah parna 
chahiye, kisi bhi wakht par sakte hain, napaki ki haalat me bhi jayez hai, albatta 


Quran ki tilawat namaz nahi par sakte lekin Durud par sakte hain jayez hai 


